Börn | Fjölskyldulíf | mbl | 12.12.2019 | 7:00 Beyoncé kynferðislega áreitt sem unglingur ? Beyoncé hefur ekki tjáð sig um meinta kynferðislega misnotkun sem hún á að hafa lent í sextán ára að aldri . mbl.is / AFP Mathew Knowles , faðir poppstjörnunnar Beyoncé , segist sjá eftir mörgum af ákvörðunum sínum frá því hún var unglingur . E-News fjallar um málið og meinta kynferðislega áreitni sem hún og Kelly Rowland lentu í á Destiny´s Child-árum sínum . Knowles segir að stúlkurnar hafi einungis verið sextán ára að aldri þegar tveir af liðsmönnum strákabandsins Jagged Edge hafi áreitt þær . Ungu mennirnir hafa ekki verið nafngreindir en eru sagðir hafa verið eldri en tvítugir að aldri þegar atvikið átti sér stað . Faðir stórstjörnunnar segist ekki geta talað um það í viðtalinu hvernig hann bregðist við þegar hann heyrir að karlmenn séu að áreita dóttur hans með þessum hætti . Engar tilkynningar hafa borist fjölmiðlum frá Beyoncé sjálfri . Viðtalið við Mathew Knowles var tekið vegna útgáfu bókar hans nýverið .